Document ID: /roh_data/filtered/fineweb-2-filterrobots_roh.jsonl.gz/6271

Sco l'interpresa communitgescha, haja l'experta da turissem l'incumbensa da posiziunar da nov il product communabel da la Viafier Retica e da la Matterhorn Gotthard Bahn.
Meyer ha experientscha da plirs onns en il turissem: Ella è stada engaschada tar l'uniun da traffic Saas-Fee, tar l'Uniun da traffic e cura San Murezzan e Svizra Turissem.
Ella surpiglia la nov-creada incumbensa a partir dal prim d'october 2016.
L'atun passà è vegnì lantschà il project «Svilup». Il team dal project ha l'incumbensa da crear las premissas per posiziunar danov il Glacier Express sco product da premium, sco er da garantir il success economic dal product.
Cun l'elecziun da Annemarie Meyer a la testa da linterpresa saja la basa dada per realisar quest project, sco i ha num en la communicaziun.
RR novitads 18:00